Спорт :: Кръщават на Наим залата в Момчилград :: Monitor.bg
16:39 30 Ноември 2017 370 Видяно 0 Споделяния Коментари
Новоизграденият спортен комплекс в центъра на Момчилград ще носи името на световноизвестния щангист Наим Сюлейманоглу, който почина наскоро. Решението за това беше взето единодушно от местните общински съветници на заседанието им вчера, пише 24rodopi.com.
"През годините Наим Сюлейманоглу никога не забрави родния си край. Винаги, когато е имал възможност, е подпомагал развитието на спорта в общината“, се казва в мотивите към докладната.
По време на заседанието беше дадена и идеята в Момчилград да бъде изграден паметник на Наим Сюлейманоглу. Най-вероятно той ще бъде поставен пред спортния комплекс, носещ името на спортиста.
В същото време Владимир Урумов остана далеч от медалите на продължаващото в Анахайм (САЩ) световно първенство по вдигане на тежести. В кат. 62 кг бронзовият европейски медалист от миналата година направи само по един успешен опит в двете движения и това го нареди 12-и в крайното класиране с двубой 275 кг (125 и 150 кг). Шампион с 300 кг (130 и 170) е Антонио Москера от Колумбия.
16:37 30 Ноември 2017